**ИНФОРМАЦИЈЕ ЗА ГРАЂАНЕ**

**ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Параћин или на пријавници општине, и садржи:

* Јавни позив
* Прилог 1: Пријавни образац за категорију осталих грађана
* Прилог 1а: Пријавни образац за социјално рањиве категорије
* Прилог 2: Листа привредних субјеката
* Прилог 3: Изјава о обради података
* Прилог 4: Изјава о сагласности за обраду података о личности
* Прилог 5: Жалбени образац
* Прилог 6: Сагласност за случај сувласништва

**МЕСТО И РОК ДОСТАВЉАЊА ПРИЈАВА**

Пријаве **осталих грађана** ће се примати од **04.12.2025. у 8.00 часова, до утрошка средстава** из одељка IV. став 1. Јавног позива, а најкасније 45. дан од дана објављивања позива, с тим да уколико крајњи рок пада у недељу или други дан када се по закону не ради, помера се на први наредни радни дан.

Пријаве грађана из категорије **социјално рањивих грађана** ће се примати такође од **04.12.2025. у 8.00 часова**, **а крајњи рок за пријем пријава социјално рањивих грађана је 45. дан од дана објављивања позива**, с тим да уколико крајњи рок пада у недељу или други дан када се по закону не ради, помера се на први наредни радни дан.

Попуњени, потписани и одштампани пријавни образац и документација из поглавља ХI. Јавног позива достављају се **у затвореној коверти** са назнаком:

**„ПРИЈАВА ЗА ЈАВНИ ПОЗИВ**

**за суфинансирање мера енергетске санације породичних кућа и станова**

**на територији општине Параћин за 2025. годину – НЕ ОТВАРАТИ”,**

са **пуном адресом пошиљаоца** на полеђини коверте.

Лично се може поднети само једна пријава.

Све пријаве које се поднесу пре 04.12.2025. год. се неће узимати у разматрање.

За све додатне информације и обавештења у вези Јавног позива можете се обратити на контакт телефон 035/563-601

или електронску адресу: energetska\_efikasnost@paracin.rs

Сва питања и одговори биће објављени на интернет страници Општине.